User:Ncvponnani/sandbox

നഷ്ട വസന്തത്തിന്റെ ഓർമ്മ ചെപ്പുകൾ തുറന്ന് എം.ടി കഥകളിലെ കണ്ണാന്തളി പൂവിന് നരിമാളന്‍ കുന്നില്‍ പുനര്‍ജനി. .......................................................................................................................... എം.ടി കഥകളിലൂടെ ജനഹൃദയങ്ങളിലേക്ക് സൗരഭ്യ പരത്തിയ കണ്ണാന്തളി പൂവ് വളളുവനാടന്‍ ഗ്രാമത്തിലെ കാഴ്ച്ച ചന്തമായിരുന്നു.എന്നാല്‍ ഈ പൂവ് കാണാനില്ലാതായയെന്ന് എം.ടി.തന്നെ തുടര്‍ന്നു ലേഖനങ്ങളില്‍ സങ്കടപ്പെട്ടത് കഥാസ്നേഹികളെ നൊമ്പരപ്പെടുത്തി.. ഇന്ന് അപൂര്‍വ്വമായിമാത്രം കാണുന്ന ഈ ചെടി ഓണദിനങ്ങളോട് ചേര്‍ന്നാണ് പാലക്കാട് ജില്ലയിലെ ആനക്കര വെള്ളാളൂർ നരിമാളന്‍ കുന്നിലും പരിസര കുന്നുകളിലും പൂക്കാറ്. പണ്ട് വളുവനാടൻ ഗ്രാമീണതയുടെ മുഖശ്രീയായി മുക്കുറ്റി പൂവിനും തുമ്പപൂവിനു മൊപ്പം പൂക്കളങ്ങളിൽ വിരാജിച്ചിരുന്ന കണ്ണാന്തളിപ്പൂക്കൾ വേരറ്റുപോയി എന്നു തന്നെയാണ് സസ്യ ശാസ്ത്രം കരുതിയിരുന്നത്. എന്നാൽ യന്ത്രകൈകൾ മാന്തിയെടുത്തു കൊണ്ടിരിക്കുന്ന നരിമാളൻ കുന്നിൽ ഇന്നും ഈ പൂക്കൾ അവശേഷിക്കുന്നു. കാലം തെറ്റിയാണ് പുഷ്പ്പിക്കുന്നതെങ്കിലും മനുഷ്യന്റെ ക്രൂരതകളെ  തോൽപ്പിക്കാൻ ദുർബലമായ ഒരു ചെറുത്തു നിൽപ്പിനെന്ന പോലെയാണ് കണ്ണാന്തളി പൂക്കൾ വിടർന്നു നിൽക്കുന്നത്. പച്ചപ്പ് നിറഞ്ഞ നരിമാളന്‍ കുന്നിൽ പുത്തരിയുടെ മണവും വെളളയില്‍ വൈലറ്റ് കളര്‍ന്ന ചന്തവും ഈ പൂവ്വിനെ മറ്റ് പൂക്കളില്‍ നിന്ന് വേരിട്ടതാക്കുന്നു. ചരലും നീര്‍ വാര്‍ച്ചയുമുളള കുന്നില്‍ ചെരുവില്‍ മാത്രമാണ് ഈ പൂവ് കണ്ടുവരാറ്. നരിമാളൻ കുന്നിനു പുറമേ എം.ടി കഥകളില്‍ പറയുന്ന താണിക്കുന്ന്, പറക്കുളം കുന്ന് തുടങ്ങിയ സ്ഥലങ്ങളിലും നോക്കത്താ ദൂരത്തോളം ഈ പൂക്കള്‍ വിരിഞ്ഞു നില്‍ക്കുമായിരുന്നു എന്ന് പഴമക്കാർ പറയാറുണ്ട്. ജെന്റയിൻ ഫാമിലിയിൽപ്പെട്ട ഈ ചെടിയുടെ ശാസ്ത്രിയ നാമം എക്സാകം ടെട്രാഗണം എന്നാണ് സംസ്ക്യതത്തിൽ അക്ഷി പുഷ്പ്പി ഹിന്ദിയിൽ അവാച്ചിരേറ്റ എന്നും ഇംഗ്ലിഷിൽ ബൈക്കോളർ പേർഷ്യൻ വൈലറ്റ് എന്നുമാണ് അറിയപ്പെടുന്നത്. 4 ഇതളുകളുള്ള പുഷ്പ്പം 2 cm വരെ വലുപ്പത്തിൽ കാണപ്പെടുന്നു. കണ്ണാന്തളി പൂക്കളുടെ ചെടി ആയൂർവേദ മരുന്നുകളുടെ ഗണത്തിൽപ്പെടുന്നവയാണ്. ത്വക്ക്, കണ്ണ്, ഡയബറ്റിക് ,മൂത്രം ശയ രോഗങ്ങൾക്ക് ഉത്തമ ഔഷധമായിരുന്നുകണ്ണാ തളിൾ. കല്ലുവെട്ടിയും മണ്ണെടുത്തും പ്രകൃതി രമണീയമായ കുന്നുകള്‍ നശിപ്പിക്കപ്പെട്ടതോടെ അപൂര്‍വ്വമായി കണ്ടിരുന്ന പല ചെടികളും കാലയവനിക്കക്കുളളിലൊളിച്ചു. ഇന്ന് നരിമാളന്‍ കുന്നിലെത്തുന്ന സാഹിത്യ വായനകാര്‍ക്കും പ്രകൃതി സ്‌നേഹികള്‍ക്കും ആനന്ദമേകി ഒരു കണ്ണാന്തളി ചെടി മാത്രമാണ് പൂത്ത് നില്‍ക്കുന്നത്. ഒരു കാലത്ത് നൂറ് കണക്കിന് ഞാവല്‍ മരങ്ങളും വിവിധ തരം ചെടികളുംമായി പ്രകൃതി സ്‌നേഹികള്‍ക്ക് ഏറെ ആനുഗ്രമായിരുന്ന നരിമാളന്‍ കുന്ന് ഇന്ന് നശിപ്പിക്കപ്പെട്ടുകൊണ്ടിരിക്കുകയാണ്. ഒരു പക്ഷേ നരിമാളൻ കുന്നിൽ വിരിയുന്ന നൂറ് കണക്കിന് ചെറുപുഷ്പ്പങ്ങളിൽ നിന്നും തേൻ നുകരാനെത്തുന്ന ചിത്രശലഭങ്ങൾ ഇന്നും കണ്ണാന്തളി പൂക്കളെ തേടി അലയുന്നുണ്ടാവാം.